ઘણો વર્ગ તો એવું પણ માને છે કે મંગળસૂત્ર પહેરનારી સ્ત્રી સમાજ માં ગરિમા પૂર્વક જીવી શકે. કોઈની કુદ્રષ્ટિ નો ભોગ ન બને . પણ શું અત્યાર ના સમય માં આ ખરેખર શક્ય છે. કેમ કે અત્યાર ના અમુક વિકૃત અને ખરાબ માણસો નજર બગાડવામાં કે નિયત બગાડતી વખતે એ નથી વિચારતા કે સામે 40 – 50 વર્ષ ની સ્ત્રી છે કે 3 -4 વર્ષની બાળકી. તો એમાં મંગળસૂત્ર પહેરેલી સ્ત્રી હોય તોય શુ અને ન પહેરેલી હોય તોય શુ. મંગળસૂત્ર પહેરવાથી કે સિંદૂર પૂરવા માત્ર થી જો કોઈ સ્ત્રીની ગરિમા ને પ્રોટેક્શન મળતું હોત તો કોઈ પરણીત સ્ત્રીની છેડતી કે બળાત્કાર થાત જ નહીં.